a 431/2024. (XI.27.) határozat melléklete

**VÁLLALKOZÁSI SZERZŐDÉS**

mely létrejött egyrészről

**Mór Városi Önkormányzat (székhely: 8060 Mór, Szent István tér 6. képviseli: Fenyves Péter polgármester, adószám: 15727220-2-07)**, mint megrendelő (továbbiakban: **Megrendelő**),

másrészről **ÚTÉPPARK Útépítő és Mélyépítő Kft. (székhely: 8000 Székesfehérvár, Szlovák u. 6., képviseli Skobrák László ügyvezető, adószám:** **24105099-2-07)** mint vállalkozó (továbbiakban: **Vállalkozó**)

együttesen: szerződő felek között az alulírott helyen és időben az alábbi feltételekkel:

1./ A szerződés tárgya:

Mór, prof. dr. Schindele Vendel Ipari Park csapadékvíz levezető árok kivitelezése.

Feladat, teljesítés helye:

Csapadékvíz levezető árok kivitelezése a Mór 0821/1, 0821/2, 0821/3, 0960, 0961, 0964, 0965/25, 0965/27, 0965/33, 0965/34 és 2146/26 hrsz-ú ingatlanokon a vízjogi létesítési engedélynek megfelelően Török Miklós ev. (VZ/07-0241 8000 Székesfehérvár, Diófa u. 4.) által elkészített 17/2022. vízjogi engedélyezési, kiviteli egyesített tervdokumentáció szerint.

2./ A vállalkozási díj:

28.361.938 Ft + ÁFA, bruttó 36.019.661 Ft, azaz harminchatmillió-tizenkilencezer-hatszázhatvanegy forint, a díj a szerződés elválaszthatatlan részét képező, vállalkozó által benyújtott árajánlat alapján került megállapításra. A vállalkozási díj az általános forgalmi adóról szóló 2007. évi CXXVII. törvény 142. § alapján a fordított adózás (FAD) szabályai alá esik.

Vállalkozó vállalja, hogy az általa megadott és a Megrendelő által elfogadott áron, I. osztályú minőségben munkát végez.

3./ A szerződésben szereplő munkák elvégzésének végső határideje:

**A szerződéskötéstől számított 5 hónap.** Megrendelő előteljesítésre lehetőséget biztosít. A feladat a sikeres műszaki átadás-átvételi eljárás lezárásával teljesül.

4./ Pénzügyi elszámolás:

A Vállalkozó a hatályos jogszabályok figyelembevételével – a mindenkori ÁFA előírásoknak megfelelően és a Megrendelő teljesítésigazolását követően számlát állít ki, melyet megküld a Megrendelőnek.

A vállalkozói díj teljes összegéről a kiállított számlát úgy kell összeállítani, hogy a jogszabályoknak és a szerződésnek megfelelő elszámolás ellenőrizhető legyen.

A számla összegének átutalását a szakmai teljesítés igazolás kiállítása után, a számla kézhezvételétől számított 15 napon belül átutalással teljesíti a Megrendelő, a Vállalkozó K&H Bank Zrt. 10200232-29373817-00000000 számú bankszámlájára.

5./ Szerződést biztosító mellékkötelezettségek:

Amennyiben Vállalkozó a munkát olyan okból teljesíti késedelmesen, melyért felelős (a hibás teljesítésből eredő késedelmet is beleértve) késedelmi kötbér fizetésére köteles melynek napi mértéke a nettó szerződéses ellenérték 0,5%-a. Megrendelő a 30 napot meghaladó késedelem esetén jogosult a szerződést azonnali hatállyal felmondani.

Amennyiben Vállalkozónak kötbérfizetési kötelezettsége merül fel, Megrendelő a kötbér összegével csökkentve fizeti ki Vállalkozó aktuális/esedékes számláját. Kötbérfizetési kötelezettség esetén Vállalkozó köteles külön nyilatkozatban is elismerni Megrendelő követelését. Amennyiben Vállalkozó a kötbérfizetési kötelezettségének elismerését jogszerűtlenül megtagadja, Megrendelő jogosult érvényesíteni vele szemben minden e kötelezettsége megszegéséből eredő károkat, költségeket, elmaradt hasznokat.

6./ A Megrendelő kötelezettségei különösen:

- a munkaterület munkavégzésre alkalmas állapotban a Vállalkozó rendelkezésére bocsátása. A munkaterületet a szerződéskötést követő 20 munkanapon belül szükséges átadni Vállalkozó részére.

7./ A Megrendelő jogosultságai különösen:

- a kivitelezés időszakos ellenőrzése

8./ A Vállalkozó kötelezettségei különösen:

- a tevékenysége során, munkaterületén belül a biztonsági, munkavédelmi és tűzrendészeti előírások betartása

- a munka elvégzése során az alvállalkozó tevékenységéért a Vállalkozó úgy felel, mintha a munkát maga végezte volna

-a kivitelezés során a munkaterületen keletkezett hulladékok elszállítása, szükség esetén ártalmatlanítása

9./ A munka átvételének szabályai:

A szerződő felek rögzítik, hogy a Megrendelő megtagadhatja az elvégzett munka átvételét annak olyan jelentős hibái, hiánya miatt, amelyek kijavításával, pótlásával járó munkák akadályozzák a rendeltetésszerű használatot. Az átvétel megtagadása esetén a Megrendelő a kijavításig, pótlásig visszatarthatja a Vállalkozónak járó díjat.

10./ Képviselet, kapcsolattartás, jognyilatkozattétel:

- Jelen szerződéssel kapcsolatban joghatályos nyilatkozattételre jogosult személyek az alábbiak, akik jognyilatkozataikat kizárólag írásban, az átvétel idejét igazoló módon tehetik meg érvényesen. Felek ez alatt értik az e-mail üzenetek váltását, ha annak átvétele igazolható, valamint az építési naplóban az arra jogosult által tett bejegyzést is.

- A jelen szerződésben foglalt bármely értesítés, küldemény, üzenet (élő)szóban, e-mail, internet stb. útján is közölhető, de szabályszerűen kézbesítettnek akkor minősül, ha utóbb (haladéktalanul) írásban is megerősítik, visszaigazolják.

Megrendelő képviselője:

**Hajnal Tibor** városfejlesztési igazgató, címe: 8060 Mór, Szent István tér 6.,

telefon: 06-30/1170530, e-mail: hajnal.tibor@mor.hu

Megrendelő nyilatkozattételre jogosult kapcsolattartója:

**Akúcs Levente**, címe: Mór, Szent István tér 6.,

telefon: 22-560-849, e-mail: akucs.levente@mor.hu

Megrendelő részéről további ellenőrzésre jogosult:

**Schmidt Norbert**, címe: 8060 Mór, Szent István tér 6.,

telefon: 06-30/5297299, e-mail: schmidtnorbert@mor.hu

Vállalkozó képviselője:

**Skobrák László,** címe: Székesfehérvár, Szlovák u. 6.,

telefon: 22/505-616, info@uteppark.hu

Vállalkozó felelős műszaki vezetője, kapcsolattartója:

**Polacsek György**, címe: Székesfehérvár, Szlovák u. 6.,

telefon: 06-30/5608940, e-mail: polacsek.gyorgy@uteppark.hu

Felek rögzítik, hogy nem minősül a szerződés módosításának a jelen pontban meghatározott képviselők, kapcsolattartók, ellenőrzésre jogosultak személyében, illetőleg elérhetőségeikben bekövetkezett bármely változás.

11./ Vállalkozó a jelen szerződés aláírásával nyilatkozik arról, hogy 2011. évi CXCVI. törvény 3. § (1) bekezdés 1. a-c) pontokban meghatározott átlátható szervezetnek minősül. Vállalkozó ezen nyilatkozatban foglaltak változása esetén arról haladéktalanul köteles Megrendelőt tájékoztatni. A valótlan tartalmú nyilatkozat alapján kötött visszterhes szerződést a Megrendelő felmondja vagy – ha a szerződés teljesítésére még nem került sor – a szerződéstől eláll.

12./ Szerződő felek kijelentik, hogy a szerződés teljesítése során, illetve azzal kapcsolatban tudomásukra jutó, birtokukba kerülő, illetve egymásnak átadott minden személyes adatot bizalmasan kezelnek, valamint kötelezettséget vállalnak arra, hogy megtesznek minden olyan biztonsági, technikai és szervezési intézkedést, amely a személyes adatok biztonságát garantálja. Szerződő felek kötelezettséget vállalnak továbbá arra, hogy a személyes adatok kezelését a hatályos jogszabályokban meghatározott követelményeknek, különösen pedig az Európai Parlament és a Tanács 2016. április 27-én kiadott, 2018. május 25-től hatályos, a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről szóló (EU) 2016/679 rendeletében (GDPR: General Data Protection Regulation – általános adatvédelmi rendelet), valamint az információs önrendelkezési jogról és az információszabadságról szóló 2011. évi CXII. törvényben (Info tv.) foglalt előírásoknak megfelelően végzik.

13./ Jelen szerződésben nem szabályozott kérdések tekintetében a Polgári Törvénykönyv rendelkezései alkalmazandók. Szerződő felek a jelen szerződésből származó esetleges vitás kérdéseket elsősorban békés úton kívánják rendezni, az esetleges jogviták esetében alávetik magukat a Polgári Perrendtartás szerint illetékes és hatáskörrel rendelkező bíróságnak.

14./ Jelen szerződés három egymással szó szerint megegyező példányban készült, azokat a szerződő felek elolvasás és értelmezés után, mint jogügyleti akaratukkal mindenben megegyezőt írták alá.

Mór, 2024. december … Mór, 2024. december …

……………………………….. ……….……………………..

Mór Városi Önkormányzat, ÚTÉPPARK Útépítő és Mélyépítő Kft.

mint Megrendelő képviseletében: mint Vállalkozó képviseletében:

**Fenyves Péter** **polgármester Skobrák László ügyvezető**

Mór, 2024. december … Mór, 2024.december …

Jogi ellenjegyző: Pénzügyi ellenjegyző:

……………………………… ……………………………..

Dr. Taba Nikoletta Hossó Anita

jegyző pénzügyi irodavezető